
ŠAKIŲ RAJONO SAVIVALDYBĖS  TARYBA

SPRENDIMAS
DĖL PROJEKTO „ŠAKIŲ LIGONINĖS PASTATŲ RENOVACIJA, SIEKIANT DIDINTI ENERGIJOS VARTOJIMO EFEKTYVUMĄ. I ETAPAS“

2008 m. rugpjūčio 21 d. Nr. T -264
Šakiai


Savivaldybės  taryba, vadovaudamasi Lietuvos Respublikos vietos savivaldos įstatymo (Žin., 1994, Nr.55-1049, 2000, Nr.91-2832) 17 str. 49 p., nusprendžia:

1. Pritarti projekto „Šakių ligoninės pastatų renovacija, siekiant didinti energijos vartojimo efektyvumą. I etapas“  rengimui.

2. Teikti paraišką Europos Sąjungos Sanglaudos skatinimo veiksmų programos aplinkos ir darnaus vystimosi prioriteto finansavimui pagal priemonę „Viešosios paskirties pastatų renovavimas regioniniu lygiu“.

3. Užtikrinti reikiamą ne didesnį kaip 15 proc. projekto vertės bendrafinansavimą iš savivaldybės biudžete Regioninės plėtros programos finansavimui  numatomų lėšų, jei pagal pateiktą paraišką bus skirta Europos Sąjungos Sanglaudos skatinimo veiksmų programos  parama.


4. Įpareigoti savivaldybės administracijos direktorių Juozą Puodžiukaitį pasirašyti visus su projektiniu pasiūlymu susijusius dokumentus.

5. Skirti savivaldybės administracijos Regioninės plėtros skyriaus projektų koordinatorę Editą Burdilauskienę atsakinga už projekto „Šakių ligoninės pastatų renovacija, siekiant didinti energijos vartojimo efektyvumą. I etapas“ projektinio pasiūlymo parengimą ir pateikimą.


6. Skirti Viešosios įstaigos Šakių ligoninė vyriausiąjį gydytoją Algirdą Klimaitį  atsakingu už projekto „Šakių ligoninės pastatų renovacija, siekiant didinti energijos vartojimo efektyvumą. I etapas“ paraiškos parengimą ir pateikimą bei projekto įgyvendinimą.

7. Įpareigoti Viešosios įstaigos Šakių ligoninė vyriausiąjį gydytoją Algirdą Klimaitį  pasirašyti visus su projekto paraiška  ir jo įgyvendinimu susijusius dokumentus.

Mero pavaduotojas 




Algimantas Damijonaitis

